आसाम हादरसा बिजेपिनि आफादगिरि रन्जित दासआ बुंनाय बादि हारसिं बिसायख’थि गेलेगोन होननानै बुंनायाव बिपिएफआ सिगाङाव बिटिसि बिसायख’थि गेलेगोन होननानै बुङाखैमोन होननानै हाग्रामा महिलारीया खौरांगिरिफोरनि सिगाङाव बुंथियो। गयबारीयाव बिजेपि दोलोआ सिं-सिं प्रमद बर’खौ देरहा होनो बिजेपिनि मावथिफोरा रायज्लायदोंब्लाबो इउ पि पि एलनि आफादगिरि प्रमद बर’खौ माब्लाबाबो देरहा होनो हाया। फैगौ बिटिसिनि बिसायख’थियाव इउ पि पि एल, बिजेपि आरो नब कुमार सरनीयानि दोलोआ लाथिख’ मासि मोनगोना रोखाथार होननानैबो बुंथियो। फैगौ बिटिसि बिसायख’थियाव बिफिएफ दोलोआ मोन 40 मासि मोनगोन आरो बर’नि थामथि गोरोबथा बिटिआरआ लाथिख’सो। बेयाव जेबो मोजां दफा गैया। बिथाङा बुंबावोदि बिटिआर गोरोबथायाव बर’फोरनिल’ रैखाथिनि बाथ्रा लिरनाय दं नाथाय गुबुन हारिनि रैखाथिनि बाथ्रा लिरनाय गैया। बिटिआर गोरोबथायाव गुबुन हारिनि समान मोनथाय गैया। नाथाय बिटिसि गोरोबथायाव गासैबो हारिनि हारिनि बाथ्रा लिरनाय दं। बे बिटिआर गोरोबथाया बर’ हारिखौ जोबस्रां होगोन। बिटिआर गोरोबथाया माब्लाबाबो जाफुङा। फैगौ बिटिसि बिसायख’थियाव बिपिएफ दोलोआ गोहोयाव फैयोब्ला माब्लाबाबो बिटिआर गोरोबथानि खामानि मावा होननानै रोखा बुंथियो।